PREDMET: Poziv za učešće na radionici Cirkularne ekonomije

Poštovani,

Da li znate da unapređenjem poslovnog modela vašeg preduzeća prema konceptima i metodama Cirkularne ekonomije možete ojačati konkurentnost preduzeća i uvećati profit, dok ujedno utičete na očuvanje životne sredine? Primena ovih koncepata u Evropi omogućiće oko 650 milijardi evra benefita za kompanije, 2 miliona novih radnih mesta, kao i otvaranje novih tržišta.

Cirkularna ekonomija predstavlja kontinuiran pozitivan razvojni ciklus koji ima za cilј da zadrži proizvode, komponente i materijale na najvišem nivou upotrebne vrednosti, kao i njihovu ponovnu upotrebu, čime se štede resursi i smanjuje nastajanje otpada.

Krajnji cilj Cirkularne ekonomije je tranzicija privrede prema energetskoj i sirovinskoj efikasnosti uz pomoć inovacija u tehnologiji, organizaciji i načinu finansiranja preduzeća, kao i povećanom korišćenju obnovljivih resursa i prilagođavanju dizajna proizvoda.

Da bi ste saznali više o Cirkularnoj ekonomiji i o primeni njenih metoda u poslovanju, pozivamo Vas da učestvujete na besplatnoj radionici cirkularne ekonomije u organizaciji Centra za cirkularnu ekonomiju Privredne komore Srbije i centra CirEkon.

**Radionica će biti održana u petak, 30.08.2019. godine u terminu 10-15,00 sati u Novom Sadu, Privredna komora Vojvodine, Hajduk Veljkova 11, Master centar Novosadskog Sajma.**

Kroz ovu interaktivnu radionicu dobićete uvid u sledeće teme:

* Osnove poslovnih sistema u okviru cirkulane ekonomije sa primerima iz prakse;
* Promene u EU, tržišne aktivnosti i nezaustavljivi trendovi cirkularne ekonomije;
* Analiza ključnih tačaka lanca vrednosti gde je optimalno implementirati strategije cirkularne ekonomije;
* Prilike za uvođenje cirkularnosti u Vašem širem poslovnom sistemu.

U nastavku teksta možete pronaći agendu radionice. Prijava učešća na radionici vrši se slanjem mejla sa podacima o učesniku i kompaniji na adrese: branislav.mamic@pkv.rs i zoran.trpovski@pkv.rs.

Navedene teme biće dodatno izučavane na Akademiji Cirkularne ekonomije u organizaciji Privredne komore Srbije i CirEkona u oktobru i novembru 2019 godine.

Budite u toku sa najnovijim svetskim trendovima poslovanja, uđite u krug odgovornih kompanija.



**AGENDA**

|  |  |  |
| --- | --- | --- |
| Vreme | Tema | Govornik |
| 10,00 - 10,05 | Pozdravna reč  | Predstavnik PKS |
| 10,05 - 10,20 | Upravljanje otpadom u kontekstu klimatskih promena u Srbiji – Projekat GIZ “DKTI IMPACT” | Predstavnik GFA/GIZ |
| 10,20 - 11,00 | Uvod u cirkularnu ekonomiju i predstavljanje alata za promenu ka cirkularnoj ekonomiji (interaktivno predavnje) | Milan Veselinov, CirEkon |
| 11,00 - 11,30 | Definisanje sadašnjeg načina kreiranja vrednosti i stanja u odnosu na resurse-energije-informacije (rad u grupama) | Milan Veselinov, CirEkon |
| 11,30 - 11,40 | Pauza |  |
| 11,40 - 12,00 | Diskusija o zapažanjima | Milan Veselinov, CirEkon |
| 12,00 - 12,30 | Megatrendovi i uticaj na naše poslovne sisteme (rad u grupama i kratka diskusija) | Milan Veselinov, CirEkon |
| 12,30 - 13,15 | Pauza za ručak |  |
| 13,15 - 14,15 | Definisanje mogućih promena u skladu sa principima cirkularne ekonomije (rad u grupama) | Milan Veselinov, CirEkon |
| 14,15 - 14,50 | Diskusija o mogućnostima implementacije promena (diskusija) | Milan Veselinov, CirEkon |
| 14,50 - 15,00 | Završna reč | CirEkon, PKS |